***Par sarunu procedūru***

iepirkuma ID Nr. RTU-2015/75

Rīgas tehniskā universitāte (turpmāk - RTU), pamatojoties uz Publisko iepirkumu likuma 63.panta pirmās daļas 2.punktu, rīko sarunu procedūru ar SIA „EUSO”, reģ. Nr. 40003534357, (turpmāk – kandidāts) par studiju vadības sistēmas “Studijas” papildinājumu izstrādi, uzturēšanu un tehniskā atbalsta pakalpojumiem.

Iepirkuma līgums Nr. 20021211-003 (turpmāk – Līgums) par studiju vadības sistēmas “Studijas” (turpmāk – Sistēma) izstrādi un ieviešanu ar kandidātu noslēgts 01.10.2002. Saskaņā ar Līguma 8.1.punktu kandidātam pieder **izņēmuma tiesības** veikt sistēmas papildinājumu izstrādi.

Sistēma ir vienotā RTU informācijas sistēmu kompleksa sastāvdaļa. Sarunu procedūras ietvaros plānots noslēgt iepirkuma līgumu par Sistēmas uzlabojumu un jaunu funkciju izveidi un Sistēmas konfigurācijas iespējamo kļūdu novēršanu. Plānotais iepirkuma līguma termiņš ir 36 mēneši. Iepirkuma līguma ietvaros ir paredzēts veikt uzlabojumus vai papildinājumus šādās Sistēmas daļās:

1. Ārzemju studiju departamenta  studiju nodrošinājuma vajadzībām jaunu funkciju izstrāde (uzturēšanās atļauju uzskaites modulis, valūtas norēķinu uzskaites modulis, speciālo izziņu sagatavošanas modulis);
2. Gala darbu aizstāvēšanas komisiju lietvedības vajadzību moduļa pilnveidošana;
3. Ārpus RTU apgūto priekšmetu atzīšanas dokumentēšanas moduļa nodrošinājums;
4. Publisko un RTU iekšējo  pieteikumu uz priekšmetiem  sasaistes moduļa nodrošinājums ar studiju  nodarbību plānošanu;
5. Studējošo pieteikumu uz priekšmetiem  automātiskas piesaistes studējošo individuālajiem plāniem moduļa izstrāde;
6. Studējošo vēsturisko adrešu ierakstu un sistēmas ekrānformu izmaiņu nodrošinājums pārejai no rajonu piesaistes uz administratīvo teritoriju un teritoriālo vienību klasifikatora (ATVK) standartu.